b'\n_START_ARTICLE_\nEscherichia coli O104:H4\n_START_PARAGRAPH_\nEscherichia coli O104:H4 er en verotoksin-producerende Escherichia coli og er pt (2011) en sj\xc3\xa6lden serotype af bakteriearten Escherichia coli.\n_START_SECTION_\nE. coli O104:H4 varianten fra 2011-udbruddet\n_START_PARAGRAPH_\nGenomisk sekvensering af BGI-Shenzhen afsl\xc3\xb8rede at bakterievarianten O104:H4 der var \xc3\xa5rsagen til E. coli-udbruddet i 2011, tilh\xc3\xb8rer til en "super-giftig stamme", som bl.a. har nogle virulente muligheder fra en anden patogen E. Coli; enteroaggregative E. coli (EAEC 55989)  og fra andre stammer sandsynligvis via horisontal genoverf\xc3\xb8rsel.     Stammen lader ikke til at v\xc3\xa6re ny, baseret p\xc3\xa5 to DNA-sekventeringer, da den (n\xc3\xa6sten) er identisk med E. coli ST678 fundet i 2001.    _NEWLINE_Det bem\xc3\xa6rkelsesv\xc3\xa6rdige ved O104:H4 fra 2011 er, at flere (ca. 1/3) f\xc3\xa5r h\xc3\xa6molytisk-ur\xc3\xa6misk syndrom end med andre STEC-stammer, hvor kun 10% f\xc3\xa5r h\xc3\xa6molytisk-ur\xc3\xa6misk syndrom. H\xc3\xa6molytisk-ur\xc3\xa6misk syndrom medf\xc3\xb8rer blodig diarr\xc3\xa9 (dysenteri) og colitis og i v\xc3\xa6rste fald nyresvigt og d\xc3\xb8d, grundet det aktive giftstof kaldet verotoksin.\n_START_SECTION_\nHistorisk\n_START_PARAGRAPH_\nDer er dokumenteret et tilf\xc3\xa6lde af sygdom grundet denne bakterie, det var da en koreansk kvinde blev syg i 2005.'